Clapier de Colongue
Clapier de Colongue (vene Клапье де Колонг) on Andaluusia päritolu Prantsusmaa ja Eestimaa aadlisuguvõsa. Enne võõrandamist 1919. aastal kuulusid Clapier de Colongue perekonnale Eestimaa kubermangus Ontika (1780–1919, aastast 1783 fideikomiss) ja Vana-Märjamaa (1917–1919) ning Liivimaa kubermangus Pärsti mõis (1893–1919), varem ka Vana-Pärsti, Uue-Pärsti, Samma, Ulvi ja Varudi mõis. Clapier de Colongue suguvõsa liikmed immatrikuleeriti 1734. aastal Eestimaa rüütelkonna aadlimatriklisse ja 1867. aastal Liivimaa rüütelkonna aadlimatriklisse.